અલગ અલગ ધ્વજ અને ચૂંટણી ચિન્હો સાથે તમને નવા નવા જાદુગરો જોવા મળશે. તેમની પાસે હશે મોટી મોટી વાતો. તે તમને સપનાની દુનિયામાં લઇ જશે. પણ મિત્રો આ જ સમય છે ભગવાનના આપેલા બે કાનનો ઉપયોગ કરવાનો. બે કાનનો ઉપયોગ કરીને આ વાતો એક કાનથી સાંભળી બીજા કાનથી બહાર નીકાળી દેજો. પણ હા, બે કાનની વચ્ચે જે મગજ છેને તેનું ચોક્કસથી સાંભળજો. મત આપજો. જેને પણ આપવો હોય તેને. પણ મત કરવાના તમારા આ ખાસ અધિકારને વ્યર્થ ના જવા દેતા.